चौथी मंजिल से कूदी; सुसाइड नोट में लिखा- मैं इंजीनियर नहीं बन सकती, दबाव में हूं
हरियाणा के पानीपत जिले में NH-44 पर स्थित PIET कॉलेज में चौथी मंजिल से संदिग्ध परिस्थितियों में एक छात्रा नीचे गिर गई। नीचे गिरने की धड़ाम की आवाज सुनकर गार्ड तुरंत मौके पर पहुंचे। उन्होंने इसकी सूचना कॉलेज प्रशासन को दी। सूचना मिलते ही प्रशासनिक दलबल मौके पर पहुंचा।
हरियाणा के पानीपत में NH-44 पर स्थित PIET कॉलेज में गुरुवार को बड़ा हादसा हो गया। कॉलेज में एक छात्रा संदिग्ध परिस्थितियों में चौथी मंजिल से नीचे गिर गई। घटना बाद हड़कंप मच गया और गार्ड तुरंत मौके पर पहुंचे।सूचना मिलते ही कॉलेज के अधिकारी मौके पर पहुंचे। छात्रा को नजदीकी निजी अस्पताल ले जाया गया, जहां कुछ देर उसकी मौत हो गई। समालखा थाना प्रभारी पुलिस टीम के साथ मौके पर पहुंचे। उन्होंने मामले की हर पहलुओं पर जांच शुरू कर दी है।
कंम्प्यूटर सांइंस की छात्रा थी जाह्नवी
प्राथमिक जानकारी के अनुसार छात्रा जाह्नवी पानीपत की रहने वाली है। वह पाइट कॉलेज में कंप्यूटर सांइंस के दूसरे वर्ष की छात्रा थी। गुरुवार दोपहर को वह कॉलेज के एक ब्लॉक की चौथी मंजिल पर चली गई। वहां से संदिग्ध परिस्थितियों में नीचे गिर गई। उसकी मौत हो गई। पुलिस की प्रारंभिक जांच में आत्महत्या की आशंका जताई जा रही है। छात्रा की उम्र करीब 20-21 साल है।
1 पेज का सुसाइड नोट बरामद
मामले की जांच कर रहे चौकी इंचार्ज ASI राणा प्रताप ने बताया कि पुलिस जांच में छात्रा के पास से एक सुसाइड नोट बरादम हुआ है। इस 1 पेज के सुसाइड नोट में छात्रा ने मुख्यत: पढ़ाई न कर पाने की बात की वजह से आत्महत्या करने जैसे बड़े कदम को उठाए जाने का जिक्र किया है। पेज के एक कोने पर लिखा 'I QUIT' है।
जबकि दूसरे कोने पर 'आई लव यू मम्मी-पापा' लिखा है। छात्रा ने लिखा है कि आई एम सॉरी मम्मी-पापा। मैं इंजीनियर नहीं बन सकती। मुझसे पढ़ाई नहीं हो रही है। मैं बहुत दबाब में हूं, इसलिए मैं सुसाइड कर रही हूं।